CELEX: 62013CN0683
Language: sk
Date: 2013-12-23 00:00:00
Title: Vec C-683/13: Návrh na začatie prejudiciálneho konania, ktorý podal Tribunal do Trabalho da Covilha (Portugalsko) 23. decembra 2013 — Pharmacontinente — Saúde e Higiene, S.A. a iní/Autoridade para as Condições do Trabalho

22.2.2014   
            
            
               SK
            
            
               Úradný vestník Európskej únie
            
            
               C 52/31
            
         Návrh na začatie prejudiciálneho konania, ktorý podal Tribunal do Trabalho da Covilha (Portugalsko) 23. decembra 2013 — Pharmacontinente — Saúde e Higiene, S.A. a iní/Autoridade para as Condições do Trabalho
   (Vec C-683/13)
   2014/C 52/57
   Jazyk konania: portugalčina
   
      Vnútroštátny súd, ktorý podal návrh na začatie prejudiciálneho konania
   
   Tribunal do Trabalho da Covilha
   
      Účastníci konania pred vnútroštátnym súdom
   
   
      Žalobcovia: Pharmacontinente-Saúde e Higiene S.A., Domingos Sequeira de Almeida, Luis Mesquita Soares Moutinho, Rui Teixeira Soares de Almeida, André de Carvalho e Sousa
   
      Žalovaný: Autoridade para as Condições do Trabalho (ACT)
   
      Prejudiciálne otázky
   
   
               a)
            
            
               Má sa článok 2 smernice 95/46/ES (1) vykladať v tom zmysle, že register pracovného času, t. j. údaje o čase, kedy jednotliví pracovníci začínajú a končia pracovnú zmenu, ako aj údaje o prestávkach alebo čase, ktorý nie je do pracovného času zahrnutý, musí byť zahrnutý pod pojem osobné údaje?
            
         
               b)
            
            
               V prípade kladnej odpovede na predchádzajúcu otázku: Má Portugalsko podľa článku 17 ods. 1 smernice 95/46/ES povinnosť stanoviť primerané technické a organizačné opatrenia na ochranu osobných údajov pred náhodným alebo nezákonným poškodením alebo náhodnou stratou, neoprávnenou zmenou, neoprávneným prezradením alebo sprístupnením, najmä pokiaľ spracovanie obsahuje prenos údajov v sieti?
            
         
               c)
            
            
               Rovnako v prípade kladnej odpovede na predchádzajúcu otázku: Ak členský štát neprijme žiadne opatrenia podľa článku 17 ods. 1 smernice 95/46/ES a ak zamestnávateľ zodpovedný za spracovanie týchto údajov zavedie systém obmedzeného prístupu k takýmto údajom, ktorý neumožňuje automatický prístup príslušného vnútroštátneho orgánu na účely kontroly pracovných podmienok, má sa zásada prednosti práva Európskej únie vykladať v tom zmysle, že členský štát nemôže sankcionovať zamestnávateľa za uvedené konanie?
            
         
               d)
            
            
               V prípade zápornej odpovede na predchádzajúcu otázku: Ak bolo preukázané alebo potvrdené, že údaje obsiahnuté v registri neboli v konkrétnom prípade zmenené, je požiadavka okamžitého sprístupnenia registra, ktorá umožní všeobecný prístup všetkým osobám, ktorých sa týka pracovný pomer, primeraná?
            
         
      (1)  Smernica Európskeho parlamentu a Rady 95/46/EHS z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov (Ú. v. ES L 281, s. 31; Mim. vyd. 13/015, s. 355).